ऑपन हैंड

ऑपन हैंड या ऑपन हैंड मॉन्यूमेंट (, ) एक ठो मॉन्यूमेंट बाटे जे भारतीय शहर चंडीगढ़ में बा। ई स्मारक चंडीगढ़ के प्लानिंग करे वाला आर्किटेक्ट लि कोर्बूजिए के डिजाइन कइल हवे। एकर प्रतीकात्मक अरथ हवे "एगो खुलल हाथ, देवे खातिर आ लेवे खातिर; शांति समृद्धि आ मानवता के एकता"। लि कोर्बूजिए के कई ठो ऑपन हैंड स्मारक सभ में ई सभसे बड़हन बाटे आ  ऊँचाई वाला बा। एकर धातु से बनल हिस्सा  ऊँच बाटे आ ई हवा में घुमरी काटे खातिर डिजाइन कइल गइल रहल।

प्रतीक
ई चीन्हा कोर्बूजिए के डिजाइन के थीम के प्रमुख हिस्सा रहल जवन उनुका खातिर शान्ति आ पुनर्स्थापन के प्रतीक रहल। कोर्बूजिए के इहो कहनाम रहल कि ई 'दूसरी मशीन क्रांति' के भी प्रतीक रहल।

लोकेशन
ऑपन हैंड मॉन्यूमेंट चंडीगढ़ के राजधानी कॉम्प्लेक्स, जवन सेक्टर 1 में बा, में मौजूद बा आ एकरे पाछे हिमालय के शिवालिक श्रेणी के सीन दिखाई पड़ेला। चंडीगढ़ शहर खुद नेशनल हाइवे 21 आ नॅशनल हाइवे 22 के कटान पर एगो प्रमुख उत्तर भारतीय शहर बाटे जे आवागम के साधन द्वारा कई मुख्य शहर सभ से बढियाँ जुड़ाव वाला बाटे।

 फुटनोट 

 संदर्भ 

श्रेणी:चंडीगढ़